Biden a aprobat ca SUA să trimită 350 de milioane de dolari către Ucraina.
SUA vor trimite până la 350 de milioane de dolari pentru securitatea și apărarea Ucrainei. Vineri târziu, Casa Albă a publicat un nou memorandum. Suma totală din ultimul an depășește un miliard de dolari ca ajutor pentru Ucraina.
Preşedintele Statelor Unite ale Americii, Joe Biden, l-a instruit pe secretarul de stat Antony Blinken să elibereze până la 350 de milioane de dolari pentru securitatea şi apărarea Ucrainei, potrivit unui nou memorandum publicat vineri târziu de Casa Albă.Administraţia Biden anunţase deja un ajutor în valoare de 60 de milioane de dolari şi 250 de milioane de dolari pentru Ucraina, ceea ce face ca suma totală din ultimul an să depăşească un miliard de dolari, potrivit unui oficial al administraţiei.Se aşteaptă ca Departamentul de Stat să emită în scurt timp propria declaraţie cu mai multe detalii.Comunicatul administraţiei Biden vine, conform CNN, după o convorbire telefonică de 40 de minute între Biden şi preşedintele ucrainean Volodimir Zelenski, care a avut loc mai devreme vineri, în timpul căreia cei doi au discutat despre "asistenţa concretă în domeniul apărării".Biden a anunțat, de asemenea, că Statele Unite vor aplica sancțiuni cuprinzătoare asupra datoriei suverane a Rusiei."Asta înseamnă că am tăiat accesul guvernului Rusiei la finanțarea occidentală", a spus Biden în declarațiile de la Casa Albă. "Nu mai poate strânge bani din Occident și nu-și poate tranzacționa noua datorie pe piețele noastre și nici pe piețele europene."Printre altele, președintele Biden a menționat că îi va apăra pe aliații SUA din Est, iar rușii nu vor mai putea să construiască arme și l-a acuzat pe Putin că "atentează la pacea globală și a ales războiul fără vreun motiv“.